Γρήγορες ντομάτες γεμιστές με το λαδερό που περίσσεψε
Εμείς κάναμε ντομάτες γεμιστές με το ιμάμ που περίσσεψε και τυριά. Εσείς, πράξτε καταπώς σάς λέει η φαντασία σας.
4 ντομάτες μεσαίου μεγέθους, ώριμες αλλά σφιχτές, φύλλα γλιστρίδας ή ρόκας ή άλλο εποχικό σαλατικό της αρεσκείας μας, 2 κουτ. σούπας ελαιόλαδο, περίπου 1 μερίδα ιμάμ (1 - 1½ φλιτζ. τσαγιού), 80 γρ. φέτα, της αρεσκείας σας, θρυμματισμένη, 2 κουτ. σούπας γιαούρτι στραγγιστό, 80 γρ. γραβιέρα (κατά προτίμηση Νάξου) ή κασέρι Μυτιλήνης, χοντροτριμμένα, 2 κουτ. σούπας φύλλα φρέσκου βασιλικού ή δυόσμου ή 1½ κουτ. γλυκού φύλλα δεντρολίβανου, ψιλοκομμένα, η ψίχα από τις ντομάτες, 2 κουτ. σούπας ελαιόλαδο, 1 κουτ. γλυκού χυμός λεμονιού ή ξίδι, της αρεσκείας μας, αλάτι, φρεσκοτριμμένο πιπέρι
Για να φτιάξουμε γρήγορες ντομάτες γεμιστές αρχικά, με ένα μαχαιράκι, κόβουμε τα «καπάκια» από τις ντομάτες και τα κρατάμε.Με ένα κουταλάκι τις αδειάζουμε προσεκτικά, όπως κάνουμε πάντα για τα γεμιστά.Στη συνέχεια, βάζουμε την ψίχα τους στο μπλέντερ και την πολτοποιούμε.Περνάμε τον πολτό από ένα σουρωτήρι το οποίο στερεώνουμε σε ένα ταψάκι και πιέζουμε με ένα κουτάλι, ώστε να βγουν εκεί μέσα τα υγρά (τα οποία και κρατάμε μέσα στο ταψί). Δεν πετάμε τον πολτό που έχει μείνει στο σουρωτήρι.Αλατίζουμε τις ντομάτες και τις γυρίζουμε ανάποδα μέσα σε ένα πιάτο, για περίπου 15 λεπτά.Εν τω μεταξύ, κόβουμε το ιμάμ σε μικρά κομμάτια, το βάζουμε σε ένα μπολ μαζί με τη σάλτσα του, τη φέτα, τη γραβιέρα και ανακατεύουμε απαλά.Προσθέτουμε το γιαούρτι.Ρίχνουμε πιπέρι, το μυρωδικό που επιλέξαμε και ανακατεύουμε.Βάζουμε τη γέμιση στο ψυγείο, μέχρι να τη χρησιμοποιήσουμε.Βάζουμε τον πολτό ντομάτας σε ένα μπολ. Προσθέτουμε το ελαιόλαδο, τον χυμό λεμονιού ή το ξίδι, αλατοπιπερώνουμε και ανακατεύουμε.Βάζουμε τη σάλτσα στο ψυγείο μέχρι να τη χρησιμοποιήσουμε.Προθερμαίνουμε τον φούρνο στους 170° C.Μοιράζουμε στις ντομάτες τη γέμιση και τις καπακώνουμε.Έπειτα, τις ξαναβάζουμε στο ταψάκι που κρατήσαμε με τα υγρά από τις ντομάτες και τις περιχύνουμε με το ελαιόλαδο (2 κουτ. σούπας).Ψήνουμε για περίπου 15 λεπτά, μέχρι να λιώσουν τα τυριά.Σερβίρουμε τις γεμιστές ντομάτες ζεστές ή χλιαρές. Συνοδεύουμε με τα σαλατικά της αρεσκείας μας και περιχύνουμε με την κρύα σάλτσα.
Ντομάτα,Χορτοφαγικά,Leftovers